Diari Oficial de la Generalitat Valenciana


Sumari del DOGV 8406, del 19-10-2018 (2018/9655)

RESOLUCIÓ de 12 de setembre de 2018, del director general d'Economia, Emprenedoria i Cooperativisme, per la qual es publiquen les subvencions concedides per la Direcció General d'Economia, Emprenedoria i Cooperativisme durant l'exercici 2017.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8406

Data del DOGV
:   19-10-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/9655


Data del document
:   12-09-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 12 de setembre de 2018, del director general d'Economia, Emprenedoria i Cooperativisme, per la qual es publiquen les subvencions concedides per la Direcció General d'Economia, Emprenedoria i Cooperativisme durant l'exercici 2017. [2018/9655]  
En compliment del que es disposa en l'article 18 de la Llei 38/2003, de 17 de novembre, general de subvencions, desenvolupat per l'article 30 del Reial decret 887/2006, de 21 de juliol, pel qual s'aprova el Reglament de la Llei 38/2003, general de subvencions, es resol donar publicitat a les subvencions concedides durant el període 01.01.2017 € 31.12.2017, amb càrrec al programa pressupostari 322.55, Promoció D'emprenedors, cooperativisme i economia social, a l'empara de les següents ordres:  
1. Ordre 23/2016, de 27 d'octubre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores de les ajudes per al foment de les empreses cooperatives i de les societats laborals, i de l'ocupació en aquestes en la Comunitat Valenciana: convocatòria d'ajudes a la incorporació de persones desocupades com a sòcies treballadores o de treball a cooperatives i societats laborals, per a prestació d'assistències tècniques a aquestes empreses i per a constitució de noves cooperatives o societats laborals, convocades per Resolució de 5 de maig de 2017, del conseller d'Economia Sostenible, Sectors Productius, Comerç i Treball, per la qual es convoquen determinades ajudes per al foment de les empreses cooperatives i de les societats laborals, i de l'ocupació en aquestes, en la Comunitat Valenciana, per a l'exercici 2017 (DOGV 8042, 17 de maig) i ajudes destinades a la realització d'inversions en cooperatives i societats laborals, convocades per Resolució de 29 de desembre de 2016, del conseller d'Economia Sostenible, Sectors Productius, Comerç i Treball, per la qual s'efectua convocatòria anticipada per a l'exercici 2017 de les ajudes destinades a inversions regulades en l'article 16 de la mateixa ordre (DOGV 7950, 3 de gener).  
  
2. Ordre 25/2016, de 21 de novembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores per a la concessió d'ajudes destinades a la promoció, el foment i la difusió de l'economia social en la Comunitat Valenciana, convocades per Resolució de 25 de maig de 2017, del director general d'Economia, Emprenedoria i Cooperativisme per la qual es convoquen determinades subvencions destinades a la promoció, foment i difusió de l'economia social, ajudes de l'article 15 «Ajudes per a despeses generals i de funcionament» i dels articles 16 i 17 per a activitats de formació, foment i difusió de l'economia social no vinculades o sí vinculades directament al foment de l'ocupació (DOGV 8050, 29 de maig).  
I en virtut de les delegacions en elles contingudes, es fan públiques les subvencions concedides en l'annex que s'adjunta per al coneixement general i dels interessats directes en particular, amb expressió de la línia de subvenció, crèdit pressupostari, finalitat, beneficiari, i import de l'ajuda concedida.  
La present resolució produirà efectes l'endemà de la seua publicació en el Diari Oficial de la Generalitat Valenciana.  
De conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, la present resolució, que posa fi a la via administrativa, podrà ser recorreguda potestativament en reposició o bé caldrà plantejar directament un recurs contenciós administratiu, en els terminis i davant els òrgans que s'indiquen a continuació:  
El recurs de reposició haurà d'interposar-se davant el conseller d'Economia Sostenible, Sectors Productius, Comerç i Treball, en el termini d'un mes a comptar des de l'endemà de la seua publicació.  
El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació, resolc:  
  
Donar publicitat a les subvencions concedides per Direcció General d'Economia, Emprenedoria i Cooperativisme, durant l'exercici 2017, segons detall que figura en els annexos adjunts.  
  
València, 12 de setembre de 2018.- El director general d'Economia, Emprenedoria i Cooperativisme: Francisco Álvarez Molina.